কালীঘাটের বাড়িতে জয়ী তৃণমূল প্রার্থীদের নিয়ে জরুরি বৈঠকে মমতা, কী কী বিষয়ে আলোচনা? জানুন এই ভিডিওয়োয়

ওয়েবডেস্ক- আজ জয়ী বিধায়কদের (Winning MLA) নিয়ে বৈঠকে বসবেন মমতা বন্দ্যোপাধ্যায় (Mamata Banerjee) । বিকাল ৪ টায় বৈঠক কালীঘাটের (Kalighat) বাড়িতে এই বৈঠক হওয়ার কথা। এলাকা ভিত্তিক ফলাফলের পাশাপাশি আগামী দিনের রণকৌশল নিয়ে আলোচনা হতে পারে এই বৈঠকে।

নির্বাচনের পাশাপাশি নতুন বিধানসভায় তৃণমূল কংগ্রেসের বিধায়কদের ভূমিকা কী হবে সেই নিয়েও আলোচনা হতে পারে এই বৈঠকে। দলীয় সূত্রে খবর, বিকেলে কালীঘাটের বাড়িতে বিজয়ীদের ওই বৈঠকে দলের কিছু বাছাই করা নেতাদের ডাকা হয়েছে। ভোট ও গণনা নিয়েও রিপোর্ট নেওয়া হবে। নবনির্বাচিতদের শপথের ব্যাপারেও মত দিতে পারেন তৃণমূল নেত্রী।

আরও পড়ুন- মমতা-অভিষেকের নিরাপত্তা প্রসঙ্গে, কী জানালেন নগরপাল?

মঙ্গলবার সাংবাদিক বৈঠকে মমতা বন্দ্যোপাধ্যায় (Mamata Banerjee) জোরের সঙ্গে বলেন আমরা হারিনি। ১০০টা আসন লুট করে নেওয়া হয়েছে। কমিশনই ভিলেন। সেইসঙ্গে তিনি জানান, বিরোধী জোট ‘ইন্ডিয়া’র শক্তি বৃদ্ধি করবেন তিনি। সকল বিরোধী নেতৃত্ব তাঁকে ফোন করে সমবেদনা জানিয়েছেন।

তৃণমূল সুপ্রিমোর অভিযোগ, সাখাওয়াতে আমার এজেন্টদেরও ঢুকতে দেয়নি। ভিতরে ওরা আমার পেটে লাথি মেরেছে, পিছনে লাথি মেরেছে। সিসিটিভি বন্ধ ছিল। আমাদের কাছে নির্বাচিত অনেক সদস্য রয়েছেন। সকলে আমাদের সঙ্গেই রয়েছেন।এমনি জিতলে কোনও অভিযোগ থাকত না। হার-জিত থাকেই। কিন্তু তা হয়নি। আমরা হারিনি। ওরা লুট করেছে।